**דן בן-דוד** (נולד ב-1957 לערך) הוא פרופסור למדיניות ציבורית באוניברסיטת תל אביב, מנכ"ל מוסד שורש למחקר כלכלי-חברתי, ולשעבר מנכ"ל מרכז טאוב לחקר המדיניות החברתית.

ביוגרפיה
--------

בן-דוד נולד בתל אביב וגדל בשכונת נחלת יצחק, לאב ממוצא ליטאי ולאם ילידת בגדד. כשהיה בן חמש עברה משפחתו לארצות הברית, שם למד אביו לדוקטורט. בן-דוד, בעל דוקטורט בכלכלה מאוניברסיטת שיקגו בהנחייתם של רוברט לוקאס ופול רומר, הוא חבר סגל החוג למדיניות ציבורית באוניברסיטת תל אביב ועמית מחקר במרכז לחקר מדיניות כלכלית (לונדון). בעבר הוא היה עמית מחקר גם בסוכנות האמריקנית הלאומית לחקר הכלכלה. תחומי מחקריו נוגעים למקרו-כלכלה, סחר בינלאומי והשפעתן ההדדית של כלכלה ומדיניות ציבורית. נוסף לעבודתו במחקר הוא שימש יועץ לבנק העולמי ולארגון הסחר העולמי. בשנת 2004 זכה בן-דוד בפרס רקטור אוניברסיטת תל אביב על הצטיינותו כמרצה בפקולטה למדעי החברה.

בשנת 1999 החל בן-דוד לחקור את ההשלכות ארוכות הטווח של מדיניות ממשלת ישראל על טיב חייהם של הדורות הבאים בישראל. בתקופה זו הוא החל לקחת חלק בפורומים ממלכתיים וציבוריים, בהם הוועדה שקדמה לוועדת דוברת והגישה "הצעה לרפורמה מבנית במערכת החינוך של ישראל". בשנת 2000 מונה בן-דוד לצוות בראשות חיים בן שחר לתכנון עדיפויות לאומיות בתחום הכלכלי-חברתי עבור משרד ראש הממשלה. בשנת 2004 הוצגה על ידו "תוכנית המתאר לשיפור מצב התעסוקה בישראל".

בן-דוד היה מבין מנסחי אמנת כנרת השואפת ליצור מכנה משותף לזרמים והמחנות השונים ציבור היהודי (ימין-שמאל, דתיים-חילוניים וכו') ואף חתם עליה ביחד עם שורה של אנשי ציבור מהימין והשמאל.

בינואר 2006 נענה בן-דוד לבקשת ראש ממשלת ישראל אריאל שרון והצטרף למפלגת "קדימה". פרקי מצע המפלגה בנושאי חברה וכלכלה נכתבו על ידו והוא מוקם במקום ה-34 ברשימת המפלגה. בבחירות לכנסת השבע עשרה זכתה קדימה ב-29 מנדטים ובן-דוד לא נבחר לכנסת. בשנת 2008 מונה למנכ"ל מרכז טאוב לחקר המדיניות החברתית בישראל וכיהן בראשו עד תחילת 2015. לאחר מכן הקים את "מוסד שורש למחקר כלכלי-חברתי", שם הוא מתמקד ב"זיהוי מקורם, אפיונם והיקפם של אתגרי השורש הפנימיים המהווים איום קיומי לעתידה של מדינת ישראל".

חיים אישיים
-----------

בן-דוד נשוי ואב לשלושה. הוא מתגורר בכוכב יאיר.

קישורים חיצוניים
----------------

ויקישיתוף מדיה וקבצים בנושא **דן בן-דוד** בוויקישיתוף
* 

* אתר האינטרנט הרשמי של דן בן-דוד
* דן בן-דוד, ברשת החברתית LinkedIn

* דן בן-דוד, באתר גוגל סקולר
* מאמרי דן בן-דוד, באתר "הארץ"
* דף הבית של בן-דוד באתר אוניברסיטת תל אביב
* דן בן-דוד, באתר מוסד שורש
* מיקי פלד, פרופ' דן בן-דוד: "החינוך פה בעייתי, ואצל החרדים בעייתי עוד יותר", באתר כלכליסט, 6 בספטמבר 2010
* ספי הנדלר, מחאת האוהלים: עם ישראל עם הגב לקיר, באתר הארץ, 6 באוגוסט 2011
* אתר למנויים בלבד ליאור דטל, דו"ח מרכז טאוב: גם בניכוי החרדים והערבים - שיעור העוני בישראל הוא מהגבוהים בעולם המערבי, באתר TheMarker‏, 27 בנובמבר 2013
* אתר למנויים בלבד מוטי בסוק, דו"ח מרכז טאוב: "יש במדינת ישראל ילדים שמקבלים חינוך ברמה של מדינות מתפתחות", באתר TheMarker‏, 7 במאי 2014
* מזל מועלם, פרופ' בן דוד: "חלון ההזדמנויות להציל את המדינה מקריסה הולך ומצטמצם", באתר אל-מוניטור, 21 במאי 2014
* דן בן-דוד, דמוגרפיה ואשליות: הבחירות הן על השאלה אם ישראל תתקיים בעוד 2 דורות, באתר ynet, 8 בספטמבר 2019
* אתר למנויים בלבד דני בר-און, דן בן־דוד: "נתניהו עשה לנו טובה. קיבלנו הזדמנות ענקית, רגע לפני נקודת האל־חזור", באתר הארץ, 20 באפריל 2023
* דן בן דוד, דף שער בספרייה הלאומית

הערות שוליים
------------

1. ↑  מאיר יפה, הנרטיב המאחד נעלם, באתר הארץ, 20 בדצמבר 2003
2. ↑  קרן צוריאל-הררי, ‏צוות אקדמי: ישראל היא אנומליה כלכלית-חברתית במדינות המערב, באתר גלובס, 7 באפריל 2004
3. ↑  זאב קליין, ‏ד"ר דן בן-דוד הוזמן על ע"י אריאל שרון להצטרף ל"קדימה", באתר גלובס, 2 בינואר 2006
4. ↑  הושלמה רשימת קדימה לכנסת, באתר הארץ, 3 בינואר 2006
5. ↑  מוטי בסוק, דן בן-דוד מונה למנהל מרכז טאוב, באתר הארץ, 10 בנובמבר 2008
6. ↑  מתוך אתר מוסד שורש

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007295051905171
* BIBSYS: 34876
* BnF: cb144984380 (data)
* GND: 123013763
* ISNI: 0000 0000 4491 4622
* LCCN: no94024078
* NLK: KAC202161328
* NTA: 085830836
* RERO: 02-A002988906
* SUDOC: 085994421
* VIAF: 74082335
* WorldCat: lccn-no94024078

 |